Missatge: Un cop més, sembla clar que les èpoques de crisi són aprofitades per retallar drets a les treballadores, i ara ens ha tocat el rebre, de nou, al jovent. Aquests darrers dies la CEOE (Confederació Espanyola d’Organitzacions Empresarials) ha posat sobre la taula un contracte temporal per a joves menors de 30 anys que suposa l'enèssim atac als nostres drets laborals, l'enèssima mesura per precaritzar (encara més) les nostres vides. La proposta consta d’un sou que no superaria "en el millor dels casos" el salari mínim interprofessional (segons el director del Departament de Relacions de la CEOE, José de la Cavada), sense cap dret d’indemnització per acomiadament o de protecció per desocupació i sense opció de cotitzar a la seguretat social. En resum, una proposta semblant a la que es va aprovar a l’estat francès fa un temps (CPE), i que va generar una gran resposta i fortes mobilitzacions.Davant d'aquesta agressió als drets fonamentals de les treballadores més joves, Maulets, el jovent independentista revolucionari, creiem que ja és hora de plantar cara a la patronal i denunciem aquesta nova retallada que ens aboca a un futur de més precarietat. Exigim el cessament de les mesures neoliberals que ens obliguen als explotats de sempre a pagar les conseqüències de l'enriquiment d'uns pocs, i emplacem el jovent català a respondre amb contundència a aquest nou atac. Pel repartiment del treball i la riquesa i pels drets de les treballadores, canya a la patronal! Maulets, el jovent independentista revolucionari Països Catalans, 6 de març de 2010

Resposta: el mes fàcil es no contractar a ningú i que cadascun es crei la seva empresa El que els falta al jovent son ganes de treballar i apendre, menys birres i mes currar  Pel repartiment del treball i la riquesa i pels drets de les treballadores, canya a la patronal!  Analitzem la frase: Pel repartiment del treballdirectament no s'entén, son les 35 hores?  i la riquesa treballant o a comissió i pels drets de les treballadores, i dels treballadorsi els deures que sempre ens els deixem canya a la patronal!fes-te autònom i veuràs quina canya